Gösta Juslén

**Gustaf Wilhelm (Gösta) Juslén** (6. huhtikuuta 1887 Tammisaari – 21. elokuuta 1939 Helsinki) oli suomalainen arkkitehti.

## Perhe ja opinnot
Juslénin vanhemmat olivat Wilhelm Juslén (1833–1892) ja Wendla Aurora Wadman (1846–1916). Hän oli naimisissa Elvine Marianne Tollanderin (1889–1967) kanssa.

Juslén pääsi ylioppilaaksi Svenska Normallyceumista vuonna 1906 ja valmistui arkkitehdiksi Teknillisestä korkeakoulusta vuonna 1911. 

## Ura
Hän työskenteli sitten vuoteen 1913 Walter Jungin ja Emil Fabritiuksen arkkitehtitoimistossa kunnes hän lähti lokakuussa 1913 opiskelemaan apurahan turvin Saksaan. Juslén harjoitteli Saksassa professori Friedrich von Thierschin alaisuudessa Münchenissä keväällä 1914 ja kesällä hän aloitti opinnot Münchenin teknillisessä yliopistossa.

Juslénin suunnittelemissa rakennuksissa oli aluksi klassisistisia piirteitä mutta 1930-luvulla hän siirtyi puhtaaseen funktionalismiin. Hän sai mainetta erityisesti vuonna 1930 suunnittelemallaan Fazerin liikepalatsilla ja Lallukan taiteilijakodin suunnittelulla. Juslén käytti molempien rakennuksien julkisivussa mustaa graniittia tehokeinona ja pyrki tekemään rakennuksista kokonaistaideteoksia huomioiden myös sisustuksen.

Juslén osallistui Svenska Klubbenin uuden Helsingin klubitalon muutostöihin osoitteessa Maurinkatu 6 ja Liisankatu 2 vuonna 1932. Hän toimi Renlundin tavaratalon (Mikonkatu 7 ja Yliopistonkatu 10) pääsuunnittelijana.  

## Rakennuksia
* Vapaakirkko, Annankatu 1, Helsinki, 1925
* Fazerin liikepalatsi, Aleksanterinkatu 38, Helsinki, 1930
* Lallukan taiteilijakoti, Eteläinen Hesperiankatu 14 ja Apollonkatu 13, Töölö, Helsinki, 1931
* Svenska Klubben i Helsingfors, Maurinkatu 6 ja Liisankatu 2, Helsinki, 1932
* Juslénin perheen kesähuvila Villa Abbas, Jollas, 1933
* Helsinginkatu 2 B ja Pengerkatu 29, Kallio, Helsinki, 1936
* Hämeentähti, Hämeentie 52 ja Helsinginkatu 2, Kallio, Helsinki, 1936
* Meritullinkatu 21, Kruununhaka, Helsinki, 1938
* Vuorimiehenkatu 3, Ullanlinna, Helsinki, 1938
* Puistokatu 7 A, Ullanlinna, Helsinki, 1938
* Eerikinkatu 43, Köydenpunojankatu 13, Helsinki, 1939

* Bensiiniasema Esso-Olympia, nykyinen Rokkimäkki, Mannerheimintie 53, Helsinki, 1939

## Galleria

Tiedosto:Helsingin vapaakirkko 2022 (Annankatu 1).jpg|Helsingin vapaakirkko, Annankatu 1.
Tiedosto:Kluuvikatu 3 - Aleksanterinkatu 38, Arkkitehti Gösta Juslén, 1931 - N25440 - hkm.HKMS000005-km00300i.jpg|Fazerin liikepalatsi, Aleksanterinkatu 38 ja Kluuvikatu 3, Helsinki.
Tiedosto:Lallukan taiteilijakoti (1933).jpg|Lallukan taiteilijakoti, Eteläinen Hesperiankatu 14. 
Tiedosto:Lallukan taiteilijakoti.jpg|Lallukan taiteilijakoti, Apollonkatu 13, Töölö, Helsinki.
Tiedosto:Helsinginkatu 2a.jpg|Hämeentie 52, Kallio, Helsinki.
Tiedosto:An apartment building in Helsinki 1938 (5748B; JOKAHBL3B I20-3).tif|Vuorimiehenkatu 3, Ullanlinna, Helsinki.
Tiedosto:Puistokatu 7 A (Ullanlinna, Helsinki).jpg|Puistokatu 7 A, Ullanlinna, Helsinki.
Tiedosto:Talo Kampissa.jpg|Eerikinkatu 43, Köydenpunojankatu 13, Helsinki.
Tiedosto:McDonald's in Laakso, Helsinki, Finland, 2001.jpg|Mannerheimintie 53:n McDonald's ja Neste, Töölö, Helsinki.   


## Lähteet

## Aiheesta muualla
* Korttelit.fi : Gösta Juslénin suunnittelemia rakennuksia Helsingin keskustassa 
* Helsingin kaupunginmuseo : Laajasalon ennen vuotta 1940 käyttöön otetut rakennukset : Villa Abbas